ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 7/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan rakastamastani aiheesta, Jumalan todellisesta luonnosta.
Yritän kuvata Jumalan sellaisena kuin Hän todella on.
Sanon usein, että monesti kristitytkin kuvaavat Häntä väärin, -
koska he eivät ymmärrä, miksi Vanha testamentti on täynnä -
Jumalan vihaa ja ajattelevat, että se on Jumalan todellinen luonto.
He pitävät Häntä ilkeänä ja vihaisena. Kun opetin tästä, luokseni tuli mies, -
joka sanoi kuvittelevansa Jumalan vihaiseksi ja ilkeäksi vanhukseksi, -
joka voisi koska tahansa muuttaa meidät tuhkakasaksi, -
ellei Jeesus olisi Hänen edessään jatkuvasti muistuttamassa Häntä -
tekemästään sovitusuhrista. Näin Jumala pystyi juuri ja juuri -
hillitsemään itsensä, mutta oli koko ajan raivostumaisillaan meille.
Tämä on väärä kuva Jumalasta, mutta Raamatussa on asioita, -
joista tuon kuvan voi johtaa. Jumala vuodatti vihaansa Nooan aikana -
tuhotessaan koko maan kahdeksaa ihmistä lukuun ottamatta.
Joku voi muodostaa käsityksensä Jumalasta tuon perusteella.
En ole nähnyt uutta elokuvaa Nooasta, mutta olen kuullut, -
että siinä Jumala kuvataan vihaiseksi ja ankaraksi Jumalaksi, -
joka raivonsa vallassa tuhosi koko maailman.
Minusta Hän ei ole sellainen, mutta ymmärrän, mistä ajatus tulee.
Kuitenkin mm. jakeessa 1. Joh. 4:8 sanotaan: "Jumala on rakkaus."
Jeesuksen lisäksi myös Isä Jumala on rakkaus.
Monessa muussa kohdassa sanotaan samoin. Se vaikuttaa ristiriitaiselta, -
mutta tulkitsen sen niin, että Jumala rankaisi noita yksilöitä, -
jotka tapettiin, mutta jos katsomme ihmiskuntaa kokonaisuutena, -
Nooan aikoina Jumala vuodatti vihansa ja tuomitsi koko ihmisrodun.
Noihin aikoihin ihmiset olivat todella syvällä epäjumalanpalveluksessa.
Jeesus sanoi jakeessa Matt. 24:37 "Sillä niinkuin oli Nooan päivinä, -
niin on Ihmisen Pojan tulemus oleva." Hän puhui toisesta tulemisestaan.
Nooa eli noin 1 600 vuotta syntiinlankeemuksen jälkeen, -
ja silloin tuli vedenpaisumus.
Vain 1 600 vuodessa maailma oli turmeltunut aivan läpikotaisin.
Eläimiin sekaantuminen, homous, murhat ja raiskaukset -
olivat niin yleisiä, että ellei Jumala olisi rajoittanut synnin määrää, -
ei olisi enää ollut yhtään neitsyttä, -
jonka kautta Jeesus olisi voinut syntyä.
En liioittele lainkaan. Tilanne oli todella mennyt näin pahaksi -
vain 1 600 vuodessa. Siitä on nyt kulunut yli 4 400 vuotta, -
ja alamme vasta lähestyä tuota jumalattomuuden tasoa.
Tapahtui jotain, mikä muutti ihmiskunnan täysin. Mikä se oli?
Ensin tuli Jumalan tuomio ja sitten laki. Lain tuottama pelko -
on muuttanut ihmisten suhteen Jumalaan lopullisesti.
Synti ei ole täysin poistunut, mutta laki on rajoittanut sen määrää.
Kerron omakohtaisen esimerkin. Kasvoin uskonnollisessa kodissa, -
jossa korostettiin Jumalan tuomiota. Pienenä näin painajaista siitä, -
että poltin tupakkaa ja jäin kiinni. Poliisi nappasi minut ja toi äidin luo.
Heräsin nähtyäni unta siitä, että olin palanut helvetissä tupakanpoltin takia.
Tämä voi kuulostaa teistä oudolta, mutta tuollaisessa ympäristössä elin.
Näin tuota painajaista säännöllisesti noin kerran tai pari vuodessa.
En usko, että kukaan oikeasti joutuu helvettiin tupakanpolton takia.
Olen ymmärtänyt asian myöhemmin. Tupakan takia ei joudu helvettiin, -
vaikka saattaisikin haista siltä kuin olisi käynyt siellä.
Olin joka tapauksessa tuomion alla enkä ole koskaan polttanut tupakkaa.
Rangaistuksen pelko rajoitti tekemäni synnin määrää.
En ole tehnyt monia asioita, joita monet muut ovat tehneet, -
mutta synti, jota tein, hallitsi minua. Olin todella tietoinen synnistä.
Koin luultavasti oloni syntisemmäksi ja arvottomammaksi kuin ne, -
jotka joivat, polttivat ja tekivät kaikkea pahaa. Elin tuomion alla.
Laki siis rajoitti ihmisten tekemän synnin määrää, -
koska he pelkäsivät rangaistusta, mutta sivuvaikutuksena se tuotti -
heille niin paljon syyllisyyttä, että se ajoi heidät kauas Jumalasta.
Rakkaus taas ajaa Jumalan luo.
Room. 2:4 "Jumalan hyvyys vetää sinua parannukseen".
Laki ei näyttänyt meille Jumalan hyvyyttä, vaan vihan ja rangaistuksen.
Jakeen Snl. 16:6 mukaan lain tuoma pelko sai ottamaan etäisyyttä syntiin, -
mutta Jumalan hyvyys vetää meidät parannukseen.
Monet ihmiset saavat siis laista väärän käsityksen Jumalasta, -
koska eivät tunne sen asiayhteyttä. Viimeksi puhuin jakeesta Room. 5:13.
"Sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Olen sanonut monta kertaa, että Jumala on nostanut minut esiin, -
jotta muuttaisin ihmisten käsityksen Hänestä.
Voin kertoa, että tämä jae ravisteli omaa käsitystäni Jumalasta.
Olin käsittänyt, että samalla hetkellä kun ihminen lankesi syntiin, -
hänen välinsä Jumalaan katkesivat, eikä Jumala enää sietänyt häntä.
Jumala oli pyhä ja ihminen epäpyhä, ja Jumala ajoi ihmiset paratiisista, -
koska ei kestänyt olla heidän kanssaan heidän syntinsä tähden.
Jakeessa Room. 5:13 sanotaan toisin.
Sen mukaan ennen lain tuloa, joka tapahtui noin 2 000 vuotta -
syntiinlankeemuksen jälkeen, Jumala ei lukenut ihmisen syntejä -
tämän syyksi eikä kohdellut häntä niiden mukaisesti.
Se kumosi käsitykseni siitä, että Jumala torjui ihmisen saman tien.
Ihminen toki ajettiin pois paratiisista, mutta se tapahtui samasta syystä -
kun vedenpaisumuskin. Jumala ei erottanut ihmistä itsestään vihan takia.
1. Mooseksen kirjan luvussa 4 eli syntiinlankeemuksen jälkeen -
Jumala vietti aikaa ihmisen kanssa ja suojeli ensimmäistä murhaajaa -
sen sijaan, että olisi tuominnut hänet Vanhan testamentin lain mukaan.
Jumala armahti Kainia, historian ensimmäistä murhaajaa.
Tutkitaanpa tätä. Syntiinlankeemus on 1. Mooseksen kirjan luvussa 3.
Jae 21 "Ja Herra Jumala teki Aadamille ja hänen vaimollensa -
puvut nahasta ja puki ne heidän yllensä."
Miksi Jumala vaatetti heidät?
Eikö Hän kestänyt katsoa heitä, kun he olivat nyt alasti?
En tiedä, kuinka sanoisin tämän. Vaatteet eivät estä Jumalaa -
näkemästä, miltä näytät. Jumala ei vaatettanut ihmisiä -
oman etunsa vuoksi, vaan myötätunnosta heitä kohtaan, -
koska heidän alastomuutensa nolotti heitä itseään.
Jae 22 "Ja Herra Jumala sanoi: 'Katso, ihminen on tullut sellaiseksi -
kuin joku meistä, niin että hän tietää hyvän ja pahan.
Kun ei hän nyt vain ojentaisi kättänsä ja ottaisi myös elämän puusta -
ja söisi ja eläisi iankaikkisesti!' Niin Herra Jumala ajoi hänet pois -
Eedenin paratiisista viljelemään maata, josta hän oli otettu."
Tämän vuoksi ihminen karkotettiin: -
"Kun ei hän nyt vain ojentaisi kättänsä ja ottaisi myös elämän puusta -
ja söisi ja eläisi iankaikkisesti!" Tämän vuoksi ihminen ajettiin pois.
Jumala ei ajanut ihmistä pois Eedenin puutarhasta, -
jottei Hänen olisi tarvinnut sietää ihmistä silmissään.
Hän vain esti ihmistä syömästä elämän puusta ja elämästä ikuisesti.
Jotkut pitävät tätä Jumalan rangaistuksena ja tuomiona, -
mutta minusta Jumala toimi ihmistä kohtaan armollisesti.
Hän ei sallinut turmeltuneen ja syntisen ihmisen elää ikuisesti.
Tiedän, että tätä voi olla vaikea ymmärtää, -
mutta kuolema ei ollut osa Jumalan alkuperäistä suunnitelmaa ihmiselle.
Kun ihminen kerran teki syntiä ja turmelus tuli maailmaan, -
kuolema on paljon parempi vaihtoehto kuin ikuinen elämä turmeltuneena.
Ajattele kaikkia niitä ihmisiä, jotka syntyvät epämuodostuneina.
Ohjelmassa vieraili äskettäin Carrie Fischer, joka abortoitiin -
vuonna 1968 raskauden ensimmäisellä kolmanneksella.
Abortti ei kuitenkaan onnistunut, ja hän syntyi puoli vuotta myöhemmin.
Hänen vasen puolensa on halvaan- tunut, ja hänellä on muita vammoja.
Kuvittele, miltä tuntuisi, jos ihminen olisi syönyt elämän puusta -
ja eläisi ikuisesti ruumiissa, jossa on tällaisia tai pahempiakin vammoja.
Jotkut ovat täysin sokeita tai kuuroja tai eivät kykene puhumaan, -
ja toisilla on sairauksia, jotka aiheuttavat hirvittäviä kipuja.
Voitko kuvitella, millaista olisi elää ikuisesti tuollaisen kivun kanssa?
Vaikka kuolema ei kuulunut Jumalan alkuperäiseen suunnitelmaan, -
jo Raamatun alkulehdillä puhutaan siitä, että Jeesus kuolisi puolestamme.
Jumala tiesi, että hylkäisimme Hänet ja syöksyisimme turmelukseen, -
syntiin, sairauksiin ja tuskaan. Tämä vuoksi kuolema -
ja ylösnousemus uuteen ruumiiseen niiden osalta, -
jotka ottavat Jeesuksen vastaan Herranaan ja pääsevät taivaaseen, -
jossa ei enää ole surua ja kipua eikä entisiä asioita edes muisteta, -
on parempi vaihtoehto kuin ikuinen elämä tässä turmeluksen tilassa.
Mieti, millaista olisi, jos Hitlerin, Mussolinin tai Tšingis-kaanin -
kaltaiset ihmiset, massamurhaajat ja monet muut pahantekijät -
eläisivät ikuisesti eikä edes kuolema pysäyttäisi heitä.
Jumala rakastaa meitä, ja Hänellä on meille varattuna jotain parempaa -
seuraavassa elämässä, jossa saamme ylösnousemusruumiit.
Jo tässä elämässä on siunaus, että ihmiset kuolevat joskus -
eivätkä vain jatka syntivuoren kasvattamista vuosituhansien ajan.
On siunaus, etteivät kaikki pahan- tekijät ole enää keskuudessamme.
Vaikka kuolema ei siis kuulunut alkuperäiseen suunnitelmaan, -
on parempi kuolla, saada uusi suhde Jumalaan taivaassa ja uusi ruumis -
kuin elää ikuisesti tässä ruumiissa.
Vaikka monet tulkitsevat paratiisista karkotuksen johtuneen siitä, -
ettei Jumala voinut synnin tähden enää sietää ihmistä lähellään, -
Raamatun mukaan se johtui vain siitä, ettei ihminen söisi elämän puusta -
ja eläisi ikuisesti. Jumala ei halunnut meidän elävän ikuisesti syntisinä.
Hän ei halunnut meidän kärsivän ja satuttavan toisiamme ikuisesti.
Hänellä on parempi suunnitelma. Siksi Hän karkotti meidät.
Ymmärretään tämä oikein. Synnillä oli toki seurauksia.
Jumala ajoi ihmisen pois paratiisista, mutta ei rangaistakseen häntä -
vaan hänen omaksi edukseen, ettei hän eläisi ikuisesti -
syntisessä ja turmeltuneessa tilassa kaikkine siihen liittyvine ongelmineen.
Tämä on todella tärkeä tieto.
Sarjani käsittelee Jumalan todellista luonnetta.
Heti alkajaisiksi monet uskovat, että Jumala suuttui synnistä -
ja ajoi ihmisen luotaan. Raamattu ei opeta niin.
Jumala oli yhä armollinen. Hän teki ihmisille vaatteet nahasta -
peittääkseen heidän alastomuutensa ja ajoi heidät paratiisista, -
ei oman etunsa takia vaan heidän, etteivät he eläisi ikuisesti syntisinä.
1. Mooseksen kirjan luvussa 4 Jumala oli yhä tekemisissä -
Aadamin ja Eevan kanssa. Useimmat ihmiset luulevat, -
että Jumala torjui ihmiskunnan heti syntiinlankeemuksen jälkeen.
Silti jakeessa Room. 5:13 sanotaan, että ennen lain asettamista -
noin 2 000 vuotta syntiinlankeemuksen jälkeen, -
syntiä ei luettu ihmisten viaksi.
Uskon, että Jumala oli armollinen. Eikö synnillä siis ollut seurauksia?
Jumala ajoi ihmiset pois paratiisista, ja heidän näkökulmastaan -
joutuminen pois tuosta täydellisestä paikasta saattoi tuntua torjumiselta, -
mutta Jumala ei armossaan halunnut ihmisen elävän ikuisesti syntisenä.
1. Mooseksen kirjan luvussa 4 kerrotaan Kainin ja Abelin riidasta.
"Ja jonkun ajan kuluttua tapahtui, -
että Kain toi maan hedelmistä uhrilahjan Herralle; -
ja myöskin Aabel toi uhrilahjan laumansa esikoisista, niiden rasvoista.
Ja Herra katsoi Aabelin ja hänen uhrilahjansa puoleen; -
mutta Kainin ja hänen uhrilahjansa puoleen hän ei katsonut.
Silloin Kain vihastui kovin, ja hänen hahmonsa synkistyi."
Voisin sanoa tästä paljon. Kuinka Kain ja Abel tiesivät, -
että Herralle piti tuoda uhreja? Siitä ei puhuta Raamatussa.
Miksi Jumala olisi puhunut tästä ennen syntiinlankeemusta?
Silloin ei ollut mitään syytä uhrata.
Jumala ajoi heidät paratiisista samana päivänä, kun he lankesivat.
Jos uskot, että Jumala suuttui ihmisiin, ajoi heidät heti luotaan -
eikä enää puhunut heille, mistä he saivat tuon tiedon?
Olen kuullut opetettavan, että Jumala kertoi uhraamisesta -
samalla kun vaatetti ihmiset eläinten nahoilla.
Alastomuuden ja synnin peittämiseen tarvittiin eläinuhrin verta.
On mahdollista, että he ymmärsivät asian tuon vertauskuvan kautta.
Se on mahdollista, mutta se ei minusta ole selvää.
Lisäksi Kain toi satonsa ensihedelmiä, sillä hän oli maanviljelijä.
Hän ei kasvattanut lampaita kuten Abel. Hän toi sitä, mitä hänellä oli.
Myöhemmin laissa käskettiin tuoda ensihedelmät Jumalalle.
Tätä ei mitenkään voinut ymmärtää siitä, että Jumala vaatetti ihmiset.
Mistä ihmiset siis saivat tiedon uhraamisesta -
ja ensihedelmien tuomisesta? Sitä ei kerrota Raamatussa.
Ennen syntiinlankeemusta heidän ei tarvinnut tietää sitä.
Päättelen tästä, että Jumala puhui yhä Aadamille, Eevalle ja muille.
Hän kävi heidän luonaan. Heti syntiinlankeemuksen jälkeen -
ei tapahtunut mitään suurta eroa Jumalasta, kuten jotkut opettavat, -
sillä synti oli maailmassa jo ennen lakia, mutta Jumala ei pannut -
ihmisiä tilille heidän synneistään ennen kuin laki asetettiin.
Jumala siis kohteli Aadamia ja Eevaa sekä Kainia ja Abelia armollisesti -
ja kertoi heille uhraamisesta.
Jotkut opettavat, että Jumala piti Abelin uhrista mutta ei Kainin, -
koska Abel toi veriuhrin ja Kain vain ensihedelmiä, -
mutta Vanhan testamentin laki käski tuomaan ensihedelmät Herralle.
Hepr. 11:4 "Uskon kautta uhrasi Aabel Jumalalle paremman uhrin kuin Kain".
Ongelma ei ollut uhrin sisältö, vaan Kainin sydämen asenne.
Jotkut pitävät tärkeänä sitä, että kyseessä oli veriuhri.
Olen samaa mieltä siitä, että vain veriuhrilla voi sovittaa synnit, -
mutta en usko, että uhrin tyyppi oli ongelma. Ongelma oli Kainin sydän.
Kuinka he muuten huomasivat, että Jumala hyväksyi Abelin uhrin -
ja torjui Kainin uhrin? Moni vain lukee tämän pysähtymättä miettimään asiaa.
Sitä ei sanota selvästi, mutta samassa asiayhteydessä -
Jumala alkaa puhua Kainille korvin kuultavalla äänellä, -
samoin kuin Aadamille ja Eevalle ennen kuin ajoi heidät paratiisista.
Minusta se tarkoittaa, ettei Jumala työntänyt heitä luotaan -
eikä lakannut täysin pitämästä yhteyttä heihin.
Vuosikymmeniä syntiinlankeemuksen jälkeen Hän puhui yhä ihmisille.
Raamatun perusteella ei ole mitään syytä olettaa, -
että Jumala olisi lakannut puhumasta heille, päinvastoin.
Siten he tiesivät uhreista ja näkivät, että Jumala hyväksyi Abelin uhrin -
ja torjui Kainin uhrin. Jumala oli läsnä näkyvällä tai kuuluvalla tavalla.
Jumala oli yhä Aadamin ja Eevan kanssa ja puhui heille.
Hän ei lakannut täysin olemasta tekemisissä ihmisten kanssa.
Tämä on tärkeä ajattelutavan muutos monille, jotka uskovat, -
että Jumala lakkasi saman tien puhumasta epäpyhille ihmisille.
Raamattu puhuu päinvastaista. Kain suuttui, ja Jumala puhui hänelle.
Jae 6 "Ja Herra sanoi Kainille: -
'Miksi olet vihastunut, ja miksi hahmosi synkistyy?'"
Ei ole mitään syytä uskoa, ettei Jumala olisi puhunut ääneen -
samoin kuin Hän puhui Aadamille ja Eevalle.
Jumala on edelleen yhä yhteydessä ihmisiin.
Jumalan nuhdeltua Kainia jakeessa 16 sanotaan: -
"Niin Kain poistui Herran kasvojen edestä ja asettui asumaan Noodin -
maahan, itään päin Eedenistä." Kuinka Kain pystyi poistumaan -
Jumalan läsnäolosta, ellei Jumala enää ollut läsnä ihmisten elämässä?
Tämä osoittaa, että Jumala oli yhä yhteydessä ihmisiin.
Jakeen Room. 5:13 mukaan Jumala ei pannut ihmisiä tilille synneistään -
ensimmäisten 2 000 vuoden aikana syntiinlankeemuksen jälkeen.
Synnillä oli seurauksensa, ja Jumala karkotti ihmisen paratiisista, -
mutta Hän teki sen rakkaudesta, ettemme eläisi langenneena ikuisesti.
Jumala toi vedenpaisumuksen, mutta se oli armoa meitä kohtaan.
Ilman sitä ei olisi ollut yhtään neitsyttä synnyttämään Jeesusta.
Synnillä oli siis seurauksia, ja Jumala rankaisi synnistä, -
ettei se vaikuttaisi kaikkiin muihin, muttei pannut ihmisiä tilille synneistä.
Hän oli heille armollinen.
Meidän on muutettava käsitystämme Jumalan toiminnasta tässä asiassa.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut saman tien.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan tai orjaksi -
tai sinulle on valehdeltaisiin. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrewin opetukseen Jumalan luonteesta YouTubessa.
Se muutti elämäni.
Haluan vain kiittää Andrewia kaikesta siitä, mitä hän opettaa.
Hän on siunaus koko maailmalle.
OLE OSA MUUTOSTA JA UUDISTUMISTA.
TULE YHTEISTYÖKUMPPANIKSEMME.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan toinen osa kertoo Jumalan todellisesta luonteesta.
Sen hinta on kolme puntaa, mutta ellei sinulla ole siihen varaa, -
Andrew kumppaneineen tarjoaa sen sinulle ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä Jessica Ketchum.
Olen aina halunnut tehdä videoita.
Chariksen medialinja antoi meille tarvittavat työkalut ja ohjelmat -
sydämemme palon toteuttamiseen.
Medialinjan jälkeen olen kuvannut Saksassa ja eri puolilla USA:ta, -
ja muutan Pietariin puoleksi vuodeksi.
Minusta on tärkeää, että kristityt ovat mukana elokuvateollisuudessa.
Jumalamme on luovuuden Luoja.
Siksi meidän tulisi esittää luovimmat ideat upeimmalla tavalla.
Andrew Wommack ja Charis ovat muuttaneet maailmaa jo 20 vuotta.
Suomennos: Anni Lähteenmäki